# SAP HANA licencijų ir jų diegimo pirkimo–pardavimo sutarties Specialiosios dalies

# priedas Nr. 1

# SAP HANA licencijos ir jų diegimO PIRKIMO

# TECHNINĖ SPECIFIKACIJA

| **Sąvokos ir trumpiniai** | **Paaiškinimas** |
| --- | --- |
| Perkančioji organizacija, VLK | Valstybinė ligonių kasa prie Sveikatos apsaugos ministerijos (Pirkėjas/Užsakovas) |
| Sutartis | Hana aukšto patikimumo avarinio atstatymo programinės įrangos licencijos su gamintojo palaikymu perkančiosios organizacijos turimam kiekiui iki 2025 m. gruodžio 31 d. ir diegimo paslaugų pirkimo sutartis |
| Tiekėjas | Prekių ir paslaugų pirkime, vykdomame atviro konkurso būdu, dalyvaujantis asmuo. |

1. **Pirkimo objektas**
   1. Perkančioji organizacija yra įsigijusi SAP programinės įrangos gamintojo Hana programinę įrangą, kurioje realizuota Privalomojo sveikatos draudimo informacinė sistema SVEIDRA.
   2. Perkančioji organizacija siekia įsigyti Hana aukšto patikimumo avarinio atstatymo programinės įrangos licencijas su gamintojo palaikymu perkančiosios organizacijos turimam kiekiui iki 2025 m. gruodžio 31 d. ir jų diegimo paslaugas ir sudaryti Sutartį.
2. **Reikalavimai pirkimo objektui**
   1. Perkančiosios organizacijos turimą Hana programinę įrangą sudaro šie programinės įrangos komponentai:

|  |  |
| --- | --- |
| **Resursas** | **Hana programinės įrangos komponentai** |
| **Hana programinės įrangos licencijos** | Hana 2.0 įmonės leidimas |

* 1. Perkančiajai organizacijai tiekėjas privalės pateikti Hana aukšto patikimumo avarinio atstatymo programinės įrangos licencijas visam perkančiosios organizacijos turimam Hana 2.0 įmonės leidimo licencijų kiekiui (toliau – licencijos) – 13 vnt. (po 64 Gb) su programinės įrangos gamintojo licencijų palaikymu iki 2025 m. gruodžio 31 d. (toliau – priežiūra) bei suteikti jų diegimo paslaugas.
  2. Pateikiamos licencijos turės užtikrinti:
     1. aktyvią nuskaitymo prieigą;
     2. teisę į antros Hana aplinkos prieigą;
     3. greitą atstatymą įvykus gedimui;
     4. mažesnį tinklo pralaidumo poreikį nepertraukiamam darbui;
     5. sinchroninį ir asinchroninį replikavimo režimus.
  3. Tiekėjas privalo teikti programinės įrangos gamintojo licencijų įmonės lygio palaikymą.
  4. Licencijos su gamintojo palaikymu pateikiamos ne vėliau kaip per 5 dienas nuo sutarties įsigaliojimo dienos.
  5. Tiekėjas per 1 mėn. nuo sutarties įsigaliojimo dienos, pateikia perkančiajai organizacijai suderinimui licencijų diegimo parametrus. Perkančioji organizacija įsipareigoja nuo jos priklausančius licencijų diegimo parametrus suderinti (užtikrinant šių parametrų laikymąsi) per 1 mėn. nuo jų gavimo dienos. Bendrai diegimo paslaugos neturi užtrukti ilgiau kaip 4 mėn. nuo sutarties įsigaliojimo.
  6. Licencijos ir jų diegimo paslaugos priimamos pasirašant perdavimo–priėmimo aktą. Jei perkančioji organizacija turi pastabų pateiktoms licencijoms ar suteiktoms diegimo paslaugoms, ji pastabas pateikia per 5 darbo dienas nuo licencijų ir/ar diegimo paslaugų perdavimo–priėmimo akto gavimo dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_